stanford-oval/wikipedia huggingface dataset:
Norman Lear

Norman Lear (2008).
Norman Milton Lear (27. heinäkuuta 1922 New Haven, Connecticut – 5. joulukuuta 2023 Los Angeles, Kalifornia) oli yhdysvaltalainen käsikirjoittaja, tuottaja ja liikemies, joka tuli tunnetuksi muun muassa Perhe on pahin -sarjan ja useiden muiden suosittujen televisiosarjojen luojana.
Lear oli Air Medalilla palkittu toisen maailmansodan veteraani. Tilannekomedian lisäksi hän työslenteli jonkin verran myös elokuvan parissa. Hän yritti paluuta televisiotuottajaksi vielä kuin 1990-luvulla, mutta ei saavuttanut uusilla sarjoillaan mainittavaa menestystä yleisön keskuudessa.
Lear oli Oscar-ehdokkaana ja sai neljä Emmyä 1970-luvun alkuvuosina sekä lisäksi vuonna 1978 Peabody-palkinnon. Hänellä on oma tähtensä Hollywood Walk of Famella, ja hänet valittiin vuonna 1984 ensimmäisten joukossa Television Academy Hall of Fameen.
Presidentti Bill Clinton myönsi Norman Learille vuonna 1999 korkean National Medal of Arts -taidepalkinnon.
Aiheesta muualla

Norman Lear Internet Movie Databasessa. (englanniksi)
Norman Learin virallinen sivusto
Constantine Samuel Rafinesque
Pääteokset

Caratteri di Alcuni Nuovi Generi e Nuove Specie di Animali e Piante della Sicilia, Palermo 1810
Specchio delle Scienze, Palermo 1814
Précis des Découvertes et Travaux Somiologiques, Palermo 1814
Principes Fondamentaux de Somiologie, Palermo 1814
Analyse de la Nature, Palermo 1815
Florula Ludoviciana, New York 1817
Ichthyologia Ohiensis, Lexington 1820
Ancient History, or Annals of Kentucky, Frankfort 1824
Neogenyton, Lexington 1825
Medical Flora, a Manual of the Medical Botany of the United States of North America (2 osaa), Philadelphia 1828, 1830
Atlantic Journal and Friend of Knowledge, Philadelphia 1832–1833
Herbarium Rafinesquianum, Philadelphia 1833
A Life of Travels, Philadelphia 1836 On line (pdf)
Flora Telluriana (4 osaa), Philadelphia 1836
The American Nations (2 osaa), Philadelphia 1836
New Flora and Botany of North America (4 osaa), Philadelphia 1836–1838
Genius and Spirit of the Hebrew Bible, Philadelphia 1838
Alsographia Americana, Philadelphia 1838
Sylva Telluriana, Philadelphia 1838
Autikon Botanikon, Philadelphia 1840
The Good Book (Amenities of Nature), Philadelphia 1840
Rafinesquen luonnos vuodelta 1810.
Käännös suomeksi
Nikoloz Baratašvili

Nikoloz Baratašvili
Nikoloz Baratašvili (georg. ნიკოლოზ ბარათაშვილი, 4. joulukuuta 1817 – 21. lokakuuta 1845) oli georgialainen runoilija. Hän oli yksi ensimmäisistä georgialaisista, joka yhdisti modernin nationalismin eurooppalaiseen romantiikkaan ja toi "europeismin" Georgian kirjallisuuteen. Vaikka hän kuolikin varhain ja jätti jälkeensä vain alle 40 lyhyttä runoa, yhden pitkän runon ja muutaman yksityiskirjeen, hänen tuotantoaan pidetään georgialaisen romantiikan huippukohtana.
Runojensa pessimismin vuoksi Baratašviliä on sanottu "Georgian Byroniksi".
Elämäkerta

Baratašvili, joka tunnettiin lempinimellä Tato (georg. ტატო), syntyi Tiflisissä (Tbilisissä), Georgian pääkaupungissa ja Venäjän Etelä-Kaukasian merkittävimmässä keskuksessa. Hänen isänsä prinssi Meliton Baratašvili (1795–1860) oli köyhtynyt aatelinen, joka työskenteli Venäjän hallinnossa. Hänen äitinsä Epemia Orbeliani (1801–1849) taas oli georgialaisen runoilijan ja kenraalin Grigol Orbelianin sisar ja Georgian toiseksi viimeisen kuninkaan Erekle II:n jälkeläinen.
Baratašvilin runouden tragiikan saivat aikaan hänen traumaattinen yksityiselämänsä ja ajan poliittinen tilanne hänen synnyinmaassaan. Georgialaisten aatelisten vuoden 1832 venäläisvastaisen salaliitto, jolle Baratašvili oli koulupoikana myötämielinen, epäonnistui. Salaliittoon osallistuneiden oli pakko tunnustaa Georgian itsenäinen menneisyys lopullisesti menetetyksi ja sopeutua Venäjän autokratiaan. Kaipauksen kadonnutta menneisyyttä kohtaan ja surun georgialaisen hallitsijasuvun kaatumisesta he muuttivat romanttiseksi runoudeksi. Rahanpuute esti Baratašvilia jatkamasta opintojaan venäläisissä yliopistoissa, ja varhainen fyysinen vamma tuhosi hänen toiveensa pääsystä sotapalvelukseen. Lopulta Baratašvilin oli pakko mennä töihin venäläisten virkamieskoneistoon ja palvella tavallisena konttoristina tautien riivaamassa Gəncən kaupungissa Azerbaidžanissa. Hänen elämänsä rakkaus, prinsessa Ekaterine Tšavtšavadze, torjui hänet ja meni naimisiin Davit Dadianin, Mingrelian prinssin kanssa.
Baratašvili kuoli malariaan Gəncəssä 28-vuotiaana julkaisematta mitään ja jättämättä jälkeensä surijoita. Hänen vaikutuksensa huomattiin vasta paljon myöhemmin, mutta kun seuraavan sukupolven georgialainen älymystö löysi hänen runoutensa, hänen teoksiaan julkaistiin postuumisti vuosina 1861–1876 ja hänet nostettiin idoliksi. Baratašvilin haudan siirto Gəncəstä Tbilisiin vuonna 1893 muuttui kansalliseksi juhlaksi. Vuodesta 1938 lähtien hän on ollut haudattuna Mtatsmindan Pantheoniin Tbilisissä.
Tuotanto

Keskeinen näkökulma Baratašvilin maailmankuvaan voidaan löytää hänen historiallisesta runostaan Bedi Kartlisa (georg. ბედი ქართლისა, "Georgian kohtalo") vuodelta 1839. Se on inspiroiva ja sujuva Georgiaa viimeksi kohdanneiden onnettomuuksien surunvalittelu. Runo on Baratašvilin pisin teos ja se perustuu todelliseen historialliseen tapahtumaan, Tbilisin tuhoon vuonna 1795. Persian hallitsijan Mohammad Khan Qajarin aiheuttama katastrofi pakotti Georgian pettyneen kuninkaan Erekle II:n luovuttamaan maansa puolustamisen Venäjän käsiin. Teoksessa käsitellään kansallisia ongelmia kuitenkin nykyaikaisen lähestymistavan kautta: runo pohtii paitsi Georgian menneisyyttä myös sen tulevaisuutta vuoden 1832 epäonnistuneen kapinan jälkimainingeissa. Runossa reaalipoliitikko Erekle II ymmärtää, että Georgian tulisi tukeutua Venäjään, minkä hän näkee vääjäämättömänä. Toinen hahmo, kuninkaallinen kansleri Solomon Lionidze, ajattelee sen johtavan Georgian kansallisen identiteetin menetykseen. Sekä runoilijan että lukijan sympatiat ovat Solomonin puolella, mutta kuninkaan objektiivinen ja rationaalinen päätös voittaa.
Lyhyen luovan kautensa aikana vuosina 1833–1845 Baratašvili kehitti vaikeita taide- ja ideakäsitteitä. Brittiläisen tutkijan Donald Rayfieldin sanoin Baratašvili "kehitti aivan oman kielensä, vaikeaselkoisen mutta sointuvan, lakonisen modernin, joskus loistavan keskiaikaisen pseudo-arkaaisine ilmauksineen." Hänen varhaisessa runossaan Šemoghameba Mtatsmindaze (georg. შემოღამება მთაწმინდაზე, "hämärä Mtatsmindalla", 1833–1836) lukija voi tuntea romanttisen toiveen vapautua maallisesta taakasta ja liittyä yhteen salaisten luonnonvoimien kanssa. Hänen muihin merkittäviin teoksiinsa kuuluvat runot "Paha henki" (1843), Pikri Mtkvaris piras (georg. ფიქრი მტკვრის პირას, "ajatus Mtkvarin rannalla", 1837) ja Merani (georg. მერანი, "Pegasos", 1842), jossa kaikkivoipa, uskon inspiroima mieli kutsuu runon sankaria uhraamaan tietoisesti itsensä veljiensä nimissä. Meranin traaginen optimismi edustaa silmiinpistävästi romantiikan henkeä: se on aktiivinen, puolustaa elämää ja on täynnä vallankumouksellisia toiveita. Merani on georgialaisen romantiikan huomattavimpiin lukeutuva teos sekä eettis-filosofiselta että taiteellis-esteettiseltä kannalta.
Baratašvilin toivoton ihastus, prinsessa Ekaterine Tšavtšavadze. Franz Xaver Winterhalterin maalaus.
Nepalin jalkapallomaajoukkue

Nepalin jalkapallomaajoukkue edustaa Nepalia kansainvälisissä miesten jalkapallokilpailuissa ja sitä kontrolloi Nepalin jalkapalloliitto.
Joukkueen parhaat saavutukset ovat Etelä-Aasian mestaruuskisojen 3. sija vuonna 1993 ja South Asian Gamesin voitot vuosilta 1984 ja 1993.
Arvokisat > Maailmanmestaruuskilpailut

1930—1982 - Ei osallistunut
1986—1990 - Ei selviytynyt karsinnoista
1994 - Ei osallistunut
1998—2002 - Ei selviytynyt karsinnoista
2006 - Jättäytyi pois
2010 - Ei selviytynyt karsinnoista
Arvokisat > Aasian mestaruuskilpailut

1956—1980 - Ei osallistunut
1984 -
1988 -
1992 - Ei osallistunut
1996—2004 - Ei selviytynyt karsinnoista
2007 - Ei osallistunut
Nuorten maailma (Valitut Palat)

Nuorten maailma on Valittujen Palojen vuosina 1980–1992 julkaisema kirjasarja. Kirja on käännös sisarteoksista Das Grosse Jugendbuch ja L'Album des Jeunes.
Kirjat:
| Vuosi | ISBN |
| --- | --- |
1980: 951-9078-80-0
1981: 951-9078-84-3
1982: 951-9078-92-4
1983: 951-9079-03-3
1984: 951-9079-33-5
1985: 951-9097-51-3
1986: 951-9079-60-2
1987: 951-9079-69-6
1988: 951-9079-86-6
1989: 951-8933-00-6
1990: 951-8933-11-1
1991: 951-8933-36-7
1992: 951-8933-59-6
Esimerkkinä sisällöistä vuoden 1980 kirjan aihekategoriat:
Lemmikkieläimiä
Jännittäviä kertomuksia
Luontoa ja tekniikkaa
Urheilua ja harrastuksia
Meidän maailmamme
Kaikki yhdessä
Cygnus CRS OA-7

Cygnus CRS OA-7 (myös Orbital Sciences CRS Flight 7, aiemmin CRS Orb-7) on Orbital ATK:n suunniteltu rahtilento kansainväliselle avaruusasemalle, mikä on tarkoitus laukaista Atlas V -raketilla 20. maaliskuuta 2017. Lento kuuluu Nasan Commercial Resupply Services -ohjelmaan.
Kuorma

Cygnus-kapselin kyydissä avaruusasemalle viedään muun muassa 28 QB50-hankkeeseen osallistuvaa CubeSatia, mukaan lukien suomalainen Aalto-2. Satalliitit on tarkoitus vapauttaa asemalta.
Aiheesta muualla

Kuvia tai muita tiedostoja aiheesta Cygnus CRS OA-7 Wikimedia Commonsissa
Norges Bank

| Norges Bank |
| --- | --- |

 Norges Bankin nykyinen pääkonttori Oslossa.
Perustettu:  1816
Tyyppi:  keskuspankki
Päämaja:  Bankplassen 2, Oslo
Toiminta-alue:   Norja
Pääjohtaja:  Ida Wolden Bache
Infobox OKNimi-testi OK: 
Norges Bank on Norjan keskuspankki, jonka tehtävä on ylläpitää Norjan kruunun kurssia ja talousjärjestelmän vakautta sekä tehokasta ja turvallista maksuliikennettä. Se hallinnoi myös Norjan valtion öljyrahastoa. Norges Bank perustettiin vuonna 1816 ja sen pääjohtajana on vuodesta 2022 toiminut Ida Wolden Bache. Pankilla on noin 900 työntekijää ja sen pääkonttori sijaitsee Oslossa. Vuoteen 1896 saakka pääkonttori oli Trondheimissa.
Norges Bankin ensimmäinen pääkonttori Trondheimissa.
Ensimmäinen Oslon-pääkonttori toimii nykyisin arkkitehtuurimuseona.
Tässä rakennuksessa pankki toimi vuosina 1906–1986.
Pääjohtajat

1893–1920: Karl Gether Bomhoff
1920–1946: Nicolai Rygg
1946–1954: Gunnar Jahn
1954–1970: Erik Brofoss
1970–1985: Knut Getz Wold
1985–1993: Hermod Skånland
1994–1995: Torstein Moland
1996–1998: Kjell Storvik
1999–2010: Svein Gjedrem
2011–2022: Øystein Olsen
2022–: Ida Wolden Bache
Aiheesta muualla

Kuvia tai muita tiedostoja aiheesta Norges Bank Wikimedia Commonsissa
Norjan keskuspankin verkkosivut (norjaksi)
Network File System

Network File System (NFS, suom. verkkolevyjärjestelmä) on Sun Microsystemsin kehittämä hajautettu levyjärjestelmä.
Järjestelmää käytetään hakemistojen ja tiedostojen etäkäyttöön verkotetuilla tietokoneilla. NFS on yksi ensimmäisiä onnistuneita menetelmiä ja se on tuettu useimmissa Unix-kaltaisissa käyttöjärjestelmissä.
Ensimmäistä versiota on esitelty Usenix-konferenssissa 1986.
Järjestelmä rakentuu RPC (engl. Remote Procedure Call) -kutsuille, joilla tietokoneet voivat välittää hakemistojen ja tiedostojen tietoja sekä operaatioita keskenään.
NFS on avoin standardi, joka on kuvattu IETF:n RFC:ssä.
NFSv2

Versio 2 on julkaistu vuonna 1989, RFC 1094.
NFSv3

Versio 3 on julkaistu vuonna 1995, RFC 1813.
Versiossa on lisätty tuki mm. 64-bittiselle tiedostokoolle ja asynkroniselle kirjoitukselle.
NFSv4

Versio 4 on julkaistu vuonna 2000, RFC 3010, jonka korvaavat RFC 3530 ja RFC 7530.
NFSv4.1

Versio 4.1 on julkaistu vuonna 2010, RFC 5661. Tämä ei korvaa aiempia määrittelyjä.
Parallel NFS (pNFS) on valinnainen osa NFSv4.1 standardin määrittelyä, joka mahdollistaa suoran levykäsittelyn.
ATLAS -simulaatiossa pNFS saavutti huomattavan nopeuseron NFSv4 versioon.
Standardit

RFC 1094 - NFS Version 2 Protocol Specification
RFC 1790 - Sun/ISOC ONC RPC Change Control Agreement
RFC 1813 - NFS Version 3 Protocol Specification
RFC 2054 - WebNFS Specification
RFC 2203 - RPCSEC_GSS Specification
RFC 2339 - Sun/ISOC NFS Change Control Agreement
RFC 3530 - NFS Version 4 Protocol Specification
RFC 5403 - RPCSEC_GSS Version 2
RFC 5661 - Network File System (NFS) Version 4 Minor Version 1 Protocol
Aiheesta muualla

Parallel NFS (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Network File System
Käännös suomeksi
Nichels

|  Nichels |
| --- | --- |
Koko nimi:  Nichels
Päämaja:  Yhdysvallat
Tunnetuimmat kuljettajat:  Paul Russo, Bill Homeier, Andy Linden, Johnny Thomson
Moottorit:  Offenhauser
Saavutukset Formula 1:n MM-sarjassa
Ensimmäinen kilpailu:  Indianapolis 500 1950
Kilpailuja:  2
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Indianapolis 500 1954
Nichels oli yhdysvaltalainen kilpa-autovalmistaja, joka osallistui Indianapolis 500 kilpailuun kausina 1950 ja 1954. Ensimmäisessä kilpailussa Paul Russo oli 9. ja toisessa Johnny Thomson keskeytti.
Aiheesta muualla

Nichelsin tilastot f1db.com. Arkistoitu 21.11.2008. Viitattu 18.2.2018. (englanniksi)
City

City [siti] tarkoittaa kaupunkia tai kaupungin pankki- ja liikekeskusta. Sanalla voidaan viitata lisäksi ainakin seuraaviin asioihin:
Lontoon City, Lontoon keskustan alue
City, suomalainen  ilmainen noutopistelehti
City Airline, ruotsalainen lentoyhtiö
City, Strapping Young Ladin albumi
City, Michael Heizerin valtava maataideteos Nevadassa, Yhdysvalloissa
Manchester City FC, lempinimeltään City, englantilainen jalkapalloseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”City”, voi hakea sivunnimihaulla, laajalla sivunnimihaulla tai tekstihaulla.
City-Center

Makkaratalo, ainoa City-Centeristä toteutettu osa.
Aleksanterinkadun puoleiset rakennukset jotka City-Centerin täydellinen toteuttaminen olisi hävittänyt.
Makkaratalon paikalta purettu Skohan talo
City-Center oli Viljo Revellin vuosina 1958–1960 Helsinkiin laatima yleissuunnitelma, joka käsitti kokonaisuudessaan Kaivokadun, Keskuskadun ja Aleksanterinkadun rajaaman korttelin. Tarkoitus oli luoda yhtenäinen arkkitehtoninen ja toiminnallinen kokonaisuus. Revellin kuoltua 1964 Heikki Castrén jatkoi City-Centerin suunnittelutyötä.
Suunnitelman toteuttaminen täydellisenä olisi edellyttänyt vanhan rakennuskannan purkamista ja näin ollen merkittäviä kaupunkikuvallisia muutoksia. Suunnitelmasta toteutettiin vain 1967 valmistunut Makkaratalo Kaivokadun ja Keskuskadun kulmaan. Siinä on nykyisin Citycenter-niminen kauppakeskus. Tontilta purettiin Theodor Höijerin 1870 suunnittelema kulmatalo, Skohan talo, jossa aikoinaan oli toiminut Suojeluskuntain kauppa Oy, sekä pieni yksikerroksinen liikerakennus Keskuskadulta. Muita suunnitelman purettavaksi edellyttämiä, mutta siltä välttyneitä rakennuksia ovat Tallbergin talo (1899) Aleksanterinkatu 21:ssä ja Hermeksen talo (1898) Aleksanterinkatu 19:ssä, Keskuskadun kulmassa.
Nokia 1208

| Nokia 1208 |
| --- | --- |

Valmistaja:  Nokia
Julkaistu:  2007
Käyttöverkot:  GSM 900/1800
Mitat:  102 × 44,1 × 17,5 mm
Paino:  77 g
Näyttö:  CSTN
Näytön kuvatarkkuus:  96 × 68
Värien lukumäärä:  65 tuhatta
Muisti:  4 MB, ei muistikorttipaikkaa
Kamera:  ei
Radio:  ei
Musiikkisoitin:  ei
Valmiusaika:  365 h
Puheaika:  7 h
Käyttöjärjestelmä:  Nokia S40
Infobox OKNimi-testi OK: 
Nokia 1208 on Nokian vuonna 2007 julkistama matkapuhelin. Siinä on perustoimintojen ohella mm. taskulamppu ja 3 peliä. Sitä valmistettiin punaisena ja mustana. Puhelinta myytiin noin 100 miljoonaa kappaletta, millä määrällä se sijoittui yhdeksänneksi The Telegraph -lehden syksyn 2013 katsauksessa kaikkien aikojen myydyimmistä matkapuhelimista.
Clement Comer Clay

Clement Comer Clay
Clement Comer Clay (17. joulukuuta 1789 – 7. syyskuuta 1866) oli yhdysvaltalainen demokraattisen puolueen poliitikko. Hän toimi Alabaman kahdeksantena kuvernöörinä 1835–1837.
Clay syntyi Virginiassa. Hän seurasi marraskuussa 1835 John Gayleä kuvernöörinä, mutta erosi kesäkuussa 1837 tultuaan valituksi Yhdysvaltain senaattiin. Clayn jälkeen kuvernöörin tehtävää hoiti osavaltion senaatin puhemies Hugh McVay, kunnes Arthur P. Bagby aloitti kuvernöörinä marraskuussa 1837. Clay erosi senaatista marraskuussa 1841 ja Bagby valittiin hänen seuraajakseen.
Ennen valintaansa kuvernööriksi Clay oli toiminut Alabaman edustajainhuoneen jäsenenä ja puhemiehenä vuosina 1827–1828 sekä Yhdysvaltain edustajainhuoneen jäsenenä vuosina 1829–1835. Hän oli koulutukseltaan juristi ja toimi vuosina 1820–1823 Alabaman korkeimman oikeuden puheenjohtajana sekä uudelleen sen jäsenenä vuonna 1843.
Myös Clement Comer Clayn poika Clement Claiborne Clay oli mukana politiikassa. Hän toimi vuosina 1853–1861 Yhdysvaltain senaatin jäsenenä ja sisällissodan aikana Etelävaltioiden senaatin jäsenenä.
Clement Comer Clay kuoli Huntsvillessä, Alabamassa 76-vuotiaana.
Noctambulant

| Noctambulant Spawn of Possession |
| --- | --- | --- |

Studioalbumin tiedot
 Äänitetty : tammi–helmikuu 2006
 Studio : Pama Studio 1
 Julkaistu: 31. toukokuuta 2006
 Formaatti: CD
 Tuottaja(t): Magnus Sedenberg
 Tyylilaji: tekninen death metal
 Kesto: 41.30
 Levy-yhtiö: Neurotic Records
Spawn of Possessionin muut julkaisut
| Cabinet 2003 | Noctambulant 2006 | Incurso 2012 |
Noctambulant on Spawn of Possessionin toinen studioalbumi, joka julkaistiin vuonna 2006 levymerkillä Neurotic Records.
Kappaleet

Inception – 1.58 (instrumentaali)
Lash by Lash – 4.10
Solemn They Await – 3.26
Render My Prey – 3.56
Eve of Contempt – 4.13
Sour Flow – 5.54
By a Thousand Deaths Fulfilled – 4.07
Dead & Grotesque – 4.19
In My Own Greed – 5.25
Scorched – 4.02
Kokoonpano

Jonas Renvaktar – laulu
Jonas Karlsson – kitara
Jonas Bryssling – kitara
Niklas Dewerud – bassokitara
Dennis Röndum – rummut, laulu
Dusty Boisjolie – taustalaulu kappaleessa ”Dead & Grotesque”
Robbe K. – taustalaulu kappaleessa ”By a Thousand Deaths Fulfilled”
Pat O’Brien – soolokitara kappaleessa ”Render My Prey”
Magnus Sedenberg – tuottaja, äänittäjä, miksaaja, masteroija
Henrik Johansson – äänittäjä
Maxe Axelsson – masteroija
Pär Olofsson – grafiikka
Tobias ”Rotten Boy” Persson – valokuvat
Joel Sta – layout
Richard Yamos – logo
Arvostelut

The Metal Observer: 10/10
Aiheesta muualla

Noctambulant Discogsissa. (englanniksi)
Albumi Noctambulant Encyclopaedia Metallum -sivustolla (englanniksi)
Clement Cazalet

| Mitalit | Mitalit | Mitalit |  |
| --- | --- | --- | --- |
|  Clement Cazalet |  Clement Cazalet |  Clement Cazalet |  |
Maa:   Yhdistynyt kuningaskunta
|  Olympialaiset  |  Olympialaiset  |  Olympialaiset  |  |
Miesten tennis
|  Pronssia | Lontoo 1908 | nelinpeli |  |
Clement Haughton Langston Cazalet (16. heinäkuuta 1869 – 23. maaliskuuta 1950) oli brittiläinen tennispelaaja. Hän kilpaili vuoden 1908 kesäolympialaisissa Lontoossa ja sai siellä pronssia nelinpelissä.
Cần Thơ

| Cần Thơ |
| --- | --- |
 Kelluva kauppatori Cần Thơssa.
 Cần Thơ
 Koordinaatit: 10°2′N, 105°47′E 
Valtio:  Vietnam
alue:  Đồng Bằng Sông Cửu Long
Infobox OKVirheellinen NIMI-arvo: 
Cần Thơ on kaupunki Vietnamin eteläosassa. Se on Mekongin suiston suurin kaupunki.  Vuonna 1999 siellä oli 245 364 asukasta.
Cần Thơ sijaitsee  Mekongin sivujoen Hau Giangin rannalla, 170 km Hồ Chí Minhin kaupungista. Sieltä on yhteys merelle niin että kaupungin satamaan tulee laivoja ulkomailta. Ympäröivä maaseutu tuottaa viljaa, hedelmiä ja kalaa koko maan tarpeisiin. Kelluvat kauppatorit ravintoloineen ovat kaupungin tunnetuin piirre.
Kaupungissa toimii Mekongin suistoalueen huomattavin yliopisto, joka on perustettu vuonna 1966.
Cần Thơn lentokentän laajennustyöt ovat käynnissä. Lentoasema palvelee toistaiseksi kotimaanliikennettä, mutta vuoden 2010  lopulla avattavaksi suunnitellun laajennuksen jälkeen sieltä on tarkoitus lentää myös muihin Aasian maihin.
Aiheesta muualla

Kuvia tai muita tiedostoja aiheesta Cần Thơ Wikimedia Commonsissa
Matkaopas aiheesta Can Tho Wikivoyagessa (englanniksi)
Niceto Alcalá-Zamora

| Niceto Alcalá-Zamora |
| --- | --- |
 Niceto Alcalá-Zamora.
Espanjan tasavallan presidentti
 10. joulukuuta 1931 – 7. huhtikuuta 1936  
Pääministeri:  Manuel Azaña Alejandro Lerroux Diego Martínez Barrio Ricardo Samper Joaquín Chapaprieta Manuel Portela
Edeltäjä:  –
Seuraaja:  Manuel Azaña
Espanjan pääministeri
 14. huhtikuuta – 14. lokakuuta 1931  
Edeltäjä:  Juan Bautista Aznar-Cabañas
Seuraaja:  Manuel Azaña
Henkilötiedot
Syntynyt: 6. heinäkuuta 1877 Priego de Córdoba, Espanja
Kuollut: 18. helmikuuta 1949 (71 vuotta) Buenos Aires, Argentiina
Tiedot
Puolue:  Liberaalipuolue (1899–1923) Sitoutumaton (1923–1931) Liberaalinen tasavaltalaisoikeisto (1931–1936)
 Nimikirjoitus
Niceto Alcalá-Zamora (6. heinäkuuta 1877 Priego de Córdoba – 18. helmikuuta 1949 Buenos Aires, Argentiina) oli espanjalainen valtiomies, joka toimi vuonna 1931 Espanjan toisen tasavallan ensimmäisenä pääministerinä ja vuosina 1931–1936 sen ensimmäisenä presidenttinä.
Elämänvaiheet

Alcalá-Zamora valittiin Espanjan parlamenttiin eli cortesiin ensi kerran vuonna 1905. Hän toimi yleisten töiden ministerinä vuonna 1917 ja sotaministerinä vuonna 1922. Tuolloin käynnissä olleessa Rifin sodassa Annualin taistelussa kärsitty tappio johti armeijan johtoa koskeneeseen tutkintaan, jonka seurauksena kenraali Miguel Primo de Rivera kaappasi vallan. Alcalá-Zamora oli tähän saakka ollut monarkisti, mutta hän ei hyväksynyt sitä, että kuningas Alfonso XIII salli Primo de Riveran perustuslainvastaisen diktatuurin, ja kääntyi siksi tasavallan kannattajaksi. Alcalá-Zamora oli mukana, kun Espanjan porvarilliset tasavaltalaiset, sosialistit ja Katalonian vasemmistolaiset separatistit solmivat elokuussa 1930 San Sebastiánin sopimuksena tunnetun liiton. Pian sen jälkeen hänet vangittiin. Kun tasavaltaa kannattaneet puolueet saivat enemmistön huhtikuun 1931 parlamenttivaaleissa, vallankumouskomiteaan kuulunut Alcalá-Zamora vaati kuningas Alfonsoa luopumaan kruunusta. Alfonson paettua maasta Alcalá-Zamora muodosti uuden hallituksen.
Alcalá-Zamora erosi pääministerin tehtävästä jo lokakuussa 1931, sillä hän ei hyväksynyt vasemmiston hallitseman cortesin päätöstä sisällyttää uuteen perustuslakiin katolisen kirkon vastaisia pykäliä. Tästä huolimatta hänet valittiin 11. joulukuuta 1931 uuden tasavallan ensimmäiseksi presidentiksi.
Presidenttinä Alcalá-Zamora yritti huonolla menestyksellä ehkäistä Espanjan poliittisten ryhmien voimistunutta vastakkainasettelua. Hän kieltäytyi antamasta hallituksen johtoa oikeistolaiselle CEDA-puolueelle, joka olisi halunnut kumota tasavallan perustuslain. Hän pyrki pysäyttämään myös radikaalin vasemmiston etenemisen ja julisti lokakuussa 1934 sotatilan Asturian kapinan tukahduttamiseksi. Lopulta lähes kaikki puolueet kääntyivät häntä vastaan. Johtavana hallituspuolueena toimineen Radikaalin tasavaltalaispuolueen romahdettua skandaaleihin syksyllä 1935 Alcalá-Zamora hajotti parlamentin ja määräsi uudet vaalit. Kun kansanrintamapuolueet saivat enemmistön helmikuun 1936 parlamenttivaaleissa, uusi cortes päätti äänin 238–5 erottaa Alcalá-Zamoran presidentinvirasta. Verukkeena käytettiin sitä, että hän oli ylittänyt valtaoikeutensa hajottamalla parlamentin kahdesti.
Alcalá-Zamora asui myöhempinä vuosinaan maanpaossa Ranskassa ja Argentiinassa.
Aiheesta muualla

Kuvia tai muita tiedostoja aiheesta Niceto Alcalá-Zamora Wikimedia Commonsissa
Norah Jones

| Norah Jones |
| --- | --- |
 Norah Jones esiintymässä toukokuussa 2007.
Henkilötiedot
Syntynyt: 30. maaliskuuta 1979 (ikä 45)
Ammatti:  laulaja-lauluntekijä, näyttelijä
Muusikko
Aktiivisena:  2001-
Tyylilajit:  jazz, blues, pop, soul, folk, country
Soittimet:  laulu, piano, koskettimet, kitara
Yhtyeet:  The Handsome Band The Little Willies El Madmo
Levy-yhtiöt:  Blue Note
Aiheesta muualla
Kotisivut
  [ Muokkaa Wikidatassa ] [ ohje ]  
Norah Jones (s. 30. maaliskuuta 1979 Brooklyn, New York) on yhdysvaltalainen laulaja-lauluntekijä. Hänen musiikkinsa on jazz-vaikutteista, ja siinä on myös countrya ja bluesia.